A gyártást a használni kívánt eszközök fertőtlenítésével, azok épségének ellenőrzésével kezdjük.
Egy keverős készülékbe kimérjük az A fázis (vizes) komponenseit és felmelegítjük 75-80°C-ra
Egy másik edénybe kimérjük a B fázis (olajos) komponenseit és felmelegítjük 75-80°C-ra
Egy külön edénybe kimérjük a C fázisból a glicerint és külön a xantánt.
Amikor az A fázis (vizes) elérte a 75°C-ot, a xantánt elkeverjük a glicerinbe, majd folyamatos keverés mellett hozzáadjuk az A fázishoz.
Amikor az olajfázis elérte a 75-80°C-ot, azt folyamatos keverés mellett hozzákeverjük a vízfázishoz, majd 10 percig folyamatosan kevertetjük.
Elindítjuk a hűtést.
Egy edénybe kimérjük a D fázis komponenseit és amikor az ABC elegy hőmérséklete 40°C alatti, hozzáadjuk a D fázist: kis részletekben, folyamatos keverés mellett.
A 30°C alatti hőmérséklető emulzió pH-ját beállítjuk 4,5-5,5 közé a mért pH értéktől függően vagy 5%-os NaOH-oldattal, vagy 10%-os citromsav-oldattal.
A kihűlt emulziót áttöltjük egy előzőleg kifertőtlenített átmeneti tárolóba. 
Eltesszük a gyártási ellenmintát, és elindítjuk a mikrobiológiai vizsgálatot.
A gyártást a felhasznált eszközök elmosogatásával, a munkafelületek és a padlózat letakarításával fejezzük be.