1. A gyártást a használni kívánt eszközök fertőtlenítésével kezdjük.
2. Egy megfelelő méretű edénybe kimérjük az A (olajos) fázis komponenseit, majd felmelegítjük 75-80°C-ra.
3. Egy keverős készülékben elkészítjük a B (vizes) fázist a következő módon:
Bemérjük a teljes vízmennyiséget és felmelegítjük 75-80°C-ra. Külön-külön kimérjük a glicerint és a xantánt. Akkor keverjük ki a xantánt a glicerinben, amikor a víz hőmérséklete már majdnem elérte a kívánt 75-80°C-ot, ekkor a xantánt beduzzasztjuk, majd folyamatos keverés mellett hozzáadjuk a vízhez.
4. A 75-80°C-os A (olajos) fázist folyamatos keverés mellett a vízfázishoz adjuk, majd további 10 percig homogenizáljuk. Ekkor törtfehér színű folyékony emulziót kapunk.
5. Elkezdjük az AB elegy hűtését.
6. Egy edénybe kimérjük a C fázis komponenseit.
7. Amikor az AB elegy hőmérséklete 40°C-alatti, folyamatos keverés mellett hozzáadjuk a C fázist.
8. Beállítjuk a 30°C alatti hőmérsékletű krém pH-ját: 4,5-5,8 közé.
9. A krémet egy előzőleg kifertőtlenített átmeneti tárolóba töltjük.
10. Eltesszük a gyártási ellenmintát és elindítjuk a mikrobiológiai vizsgálatot.
11. A gyártást az eszközök elmosogatásával és fertőtlenítésével, a munkafelületek letakarításával fejezzük be.